Se celebra la VI edició de l'Espai Associatiu d'Alaquàs
28/08/2005 13:52:00

# Se celebra la VI edició de l'Espai Associatiu d'Alaquàs

*   28/08/2005 13:52:00
*   [Imprimir](#)
*   Compartir
*    https://www.alaquas.org/documento.asp?id\_do=9652

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9652%2F0&title=Ajuntament%20d%27Alaqu%C3%A0s.%20Premsa.Se%20celebra%20la%20VI%20edici%C3%B3%20de%20l%27Espai%20Associatiu%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9652/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9652/9652_Form_4.jpg)](https://www.alaquas.org/ficheros/documentos/2005/2/9652/9652_Form_10.jpg "<a href='https://www.alaquas.org/ficheros/documentos/2005/2/9652/9652_Form_10.jpg' target=_blank><i class='fa fa-external-link' aria-hidden='true'></i>.Se celebra la VI edició de l'Espai Associatiu d'Alaquàs</a>")

Mes de quinze col·lectius locals participen en aquesta activitat que es tancarà aquesta nit

L'Alcalde d'Alaquàs, Jorge Alarte, acompanyat per les Regidores de Festes i Cooperació Internacional van inaugurar ahir el tradicional Espai Associatiu a la plaça de la Constitució. Milers de veïns i veïnes de tota la comarca van visitar en la primera jornada aquesta activitat, una iniciativa on diferents associacions vinculades a l'acció social i al treball altruista o entitats dedicades al desenvolupament cultural d'Alaquàs i de la societat en general mostren els seus projectes solidaris. Aquesta vesprada se celebrarà la segona jornada.

L'objectiu d'aquesta activitat és donar a conèixer i mostrar el teixit associatiu de la població. En aquest espai poden trobar activitats de participació i de voluntariat, projectes d'associacionisme i acció social, informació sobre desenvolupament cultural i social, educació en valors, educació per al desenvolupament, treball altruista i, en general, un lloc de trobada per a tots i totes les interessades en aquest tipus de propostes.

En aquesta sisena edició, la participació a l'esdeveniment ha estat d'un total de dèsset entitats: Racó Solidari, CadA (Comerciants Associats d'Alaquàs), Amiar, UNICEF-Delegació de Torrent, Amnistia Internacional, Unió de Pobles Solidaris, Aldeas Infantiles, Survival, Proyecto África, Ayuda a la mujer indígena, ACOEC (Associació per a la Cooperació a Equador), Fundació Vicent Ferrer, Asociación Albero Arte-sano, Gent Solidària de l'Horta Sud i María Sagobal.

Dins de l'Espai Associatiu es poden contemplar dues exposicions al carrer. Per una banda Solidaritat amb el poble Saharauí, agermanament d'Alaquàs amb la Daira la Güera mostrant les instantànies de l'acte d'agermanament i d'altres que varen fer referència a la cooperació amb el poble saharauí tant de l'Ajuntament d'Alaquàs com de Gent Solidària de l'Horta Sud, associació on va participar l'Espai Associatiu des de la primera edició. Per altra banda, "Comerç amb justícia", oferida per l'ONG Intermón Oxfam i Racó Solidari d'Alaquàs va ser una exposició sobre l'admirable treball que estan fent al camp del comerç just aquestes ONG.

A més, dins d'aquest esdeveniment va tindre lloc un concert de música a l'aire lliure. Tempo, grup vocal cubà, el qual va ser presentat per l'espectacle "Bien Montao" el dissabte 27 a les 23 hores a la mateixa plaça de la Constitució. Amb la imitació vocal dels més variats instruments i amb unes excel.lents qualitats musicals es va aconseguir una gran sonoritat alternant temes clàssics i populars i composicions pròpies. Fundada a l'Havana en l'any 1998, la banda va estar formada per sis músics: Leonel Viera, Roberto del Pino, Jorge Rodríquez, Karel Méndez, Roberto Carballo i Luis Sotolongo. L'agrupació Tempo ha participat en importants festivals internacionals com Estivalia o Jazz Plaza, així com en gran diversitat de països i ciutats.